Twee dae van kuns en kultuur | Netwerk24
Besering was ’n seëning, sê Senatla
Seabelo Senatla voel hy het baie om voor op te maak nadat ’n liesbesering sy 2018-seisoen in die wiele gery het.
Grant Pattison, hoof uitvoerende beampte van Edcon, het Sondag ontken dat dié kleinhandelgroep op die rand van likwidasie is en dat 1 300 winkels die gevaar loop om gesluit te word.
Volledige rolverdeling van ‘Richard III’ bekend
Die skerpskertser Alan Committie sal volgende jaar te sien wees in die titelrol van Shakespeare se drama Richard III. Dit word in die Maynardville-opelugteater in Kaapstad opgevoer. Die bekende omroeper John Matham sal te sien wees as lord Stanley.
Twee dae van kuns en kultuur
20 Junie 2018 06:30
ie vierde Festival voor het Afrikaans word op 22 en 23 September in Amsterdam, Nederland, aangebied.
Die fees het ten doel om die kuns en kultuur van Afrikaans bekend te stel aan mense van Nederland en België en kreatiewe wisselwerking aan te moedig. Musiek, toneel, die rolprentkuns en letterkunde staan gewoonlik sterk op die tweedaagse fees.
Optredes van onder meer die sangers Laurika Rauch, Gert Vlok Nel, Sandra Prinsloo, die digter Antjie Krog, die musiekprojek Die Wasgoedlyn en Zelda la Grange, wat vir twee dekades die assistent van oudpres. Nelson Mandela was, maak deel uit van vanjaar se program.
Die Wasgoedlyn bestaan onder meer uit Churchil Naudé, Riku Lätti en Jolyn Phillips en is ’n groep van liedjieskrywers, rappers, skrywers en digters uit onder meer die townships. Hulle sluit aan by musikante van Nederland en België wat op min of meer dieselfde manier te werk gaan soos Pelt, Klaas Delrue, Hannelore Bedert en Stefan Dixon.
Onlangse vollengte Suid-Afrikaanse rolprente en dokumentêre prente is ook te sien.
’n Debat oor meertaligheid in Suid-Afrika, Nederland en België asook ’n gesprek oor beeldende kuns is ook op die program sowel as ’n gesellige braai gereël deur die Nederlandse Taalunie. Saterdag word tradisionele Durbanse kerrie verskaf asook ’n mark wat tipiese Suid-Afrikaanse produkte verkoop. Die Suid-Afrikaanse afslaer Strauss & Co is ook teenwoordig by die fees.
Die volledige program word op 2 Julie op www.festivalvoorhetafrikaans.nl bekend gemaak en besprekings open ook dan. Die fees word ondersteun deur Naspers, Showmax, die Week van de Afrikaanse Roman, Stichting Zuid-Afrikahuis Nederland, Het Volksoperahuis, Het Jan Marais Nationale Fonds, die Dagbreek Trust, Van Ewijk Stichting, L.W. Hiemstra-trust, die Afrikaanse Taalraad, Vlaams-Zuid-Afrikaanse Cultuurstichting, Nederlandse Taalunie en het Algemeen Nederlands Verbond.
Comic Con kom na SA!
US bied kursus in Namataal aan
Parow se treffer in Nederlands gesing